Giovanni Giudici

**Giovanni Giudici** (født 6. mars 1940 i Varese i Italia; død 18. januar 2024 samme sted) var en italiensk geistlig og katolsk biskop av Pavia.
## Liv og virke
### Bakgrunn
Giovanni Giudici studerte i USA i ett år etter endt utdanning fra gymnasiet. Deretter studerte han filosofi og teologi ved seminaret i erkebispedømmet i Milano.
### Prest
Hsn ble presteviet av erkebiskop Giovanni Colombo i katedralen i Milano den 27. juni 1964. Etter ordinasjonen var han opprinnelig personlig sekretær for erkebiskopen og underviste fra 1967 ved seminaret i Seveso. Fra 1971 var han bispedømmeassistent for ungdommen tilknyttet  Katolsk Aksjon. I 1972 fullførte han studier i språk og litteratur ved Università Commerciale Luigi Bocconi. Fra 1979 var han sogneprest i sognet *Sant'Anna Matrona* og fra 1984 dekan for Porta Vercellina. I 1988 ble han utnevnt til biskoppelig vikar for sjelesorg sone II (Varese).
### Hjelpebiskop i Milano
Pave Johannes Paul II utnevnte ham til titulærbiskop av *Usula* og hjelpebiskop i Milano den 9. juni 1990. Erkebiskopen av Milano, kardinal Carlo Maria Martini SJ, ordinerte ham til biskop den 29. juni samme år; medkonsekratorene var Milanos hjelpebiskoper Renato Corti og Bernardo Citterio.

Den 1. februar 1991 ble han utnevnt til generalvikar for erkebispedømmet av kardinal Martini. Hav var regnet som kardinalens «høyre hånd».

### Biskop av Pavia
Den 1. desember 2003 utnevnte pave Johannes Paul II ham til biskop av Pavia. Innsettelsen i embedet fant sted den 11. januar året etter.

I november 2009 ble han utnevnt til nasjonal president for *Pax Christi*. Fra september 2010 var han medlem av Kommisjonen for sosiale spørsmål og arbeid, rettferdighet og fred i Den italienske bispekonferanse. 

Pave Frans godtok hans aldersrelaterte avskjed den 16. november 2015. Han fortsatte å administrere bispedømmet Pavia som apostolisk administrator frem til innsettelsen av hans etterfølger Corrado Sanguineti i januar 2016.

Biskop Giovanni Giudici døde 18. januar 2024 på *Circolo*-hospitalet i Varese i en alder av 83 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Carlo Maria Martini (1927-2012) *1980
* Biskop *Giovanni Giudici* (1940-) *1990

## Referanser